2. melléklet

Művészeti szakvélemény

„Ló és huszár szobor” Brigetio Látogatóközpont és Márkos Attila háza környékén

Előzmények: Márkos Attila komáromi lakos, végzett szobrász egy életnagyságú fém huszár szobrot készített, mely egy ló és egy mellette álló huszár, melyet felajánlott felállításra Komárom városának. A szobor a volt „Méntelep” és annak épületeinek állít emléket.

Művészi mondanivaló: A szobor egy lovat és egy mellette álló huszárt ábrázol, nem egy konkrét lovat, nem egy személyt, egy huszárt általában. A szobor érzékelhetően fejezi ki a ló és a huszár kapcsolatát, mivel viszonylag alacsony talapzaton van, ember, sőt gyerek közeli. A szobor kialakítása, laposvasakból szintén nagyon érdekes, mivel egyben kifejezi a ló, a huszár és a vas erejét, de mégis áttört, transzparens így bele is olvad „zöld” környezetébe. A helyi identitást erősíti a Süttői kő talapzat, mely olyan méretű, hogy ideális leülő helye lesz a látogatóknak, fényképezgetőknek.

Elhelyezése: A Brigetio Látogatóközpont keleti oldalán a zöldterületben.

A szobor kialakítása, anyagai, színei: Süttői mészkő talapzat, vaslemez „MÉNTELEP” felirattal. Patinásított acélszürke-fekete színű különböző méretű laposvas a szobor, a ló és a huszár.

Összegzés: Komárom városa a szoborral művészileg gazdagodik, emléket állít a valamikori Méntelepnek.

Komárom, 2021. június 4.

Siklósi József Ybl-díjas építész